இளம் தலைமுறை தொழில் முனைவோர்கள் புதிய தொழிற்சாலைகள் தொடங்கவும், ஏற்கனவே நடத்தி வரும் தொழிற்சாலைகளை அபிவிருத்தி செய்யவும் அரசு மானியத்துடன் கூடிய கடன் திட்டங்களை தமிழ்நாடு தொழில் முதலீட்டுக்கழகம் செயல்படுத்தி வருகிறது. அதன்படி நடப்பு ஆண்டு ஈரோடு மாவட்டத்துக்கு ரூ.160 கோடி கடன் வழங்க இலக்கு நிர்ணயிக்கப்பட்டு உள்ளது. இதில் இயந்திர தளவாடங்கள் பெற்று, புதிய தொழிற்சாலைகள் தொடங்க மட்டும் ரூ.29 கோடி வழங்கப்பட உள்ளது. அபிவிருத்திக்கான மூலதனக்கடன் ரூ.6 கோடி அனுமதிக்கப்பட்டு இருக்கிறது. அரசு சார்ந்த நிறுவனங்களின் திட்டங்கள் நிறைவேற்ற ரூ.125 கோடி ஒதுக்கப்பட்டு இருக்கிறது. இதில் இதுவரை ரூ.31 கோடியே 31 லட்சம் கடன் வழங்கப்பட்டு உள்ளது.